Courtney Love

Cantores Americanaidd o dras Gymreig a Gwyddelig yw **Courtney Love** (ganwyd 9 Gorffennaf 1964) sy'n cael ei hystyried yn nodigedig am ei gwaith fel gitarydd, cyfansoddwr caneuon, actores ac awdur.

Ganed **Courtney Michelle Harrison** yn San Francisco ac wedi gadael yr ysgol mynychodd Brifysgol Taleithiol Portland a Choleg y Drindod, Dulyn. Priododd Kurt Cobain ac mae Frances Bean Cobain yn blentyn iddi. 

Roedd yn ffigwr amlwg yn sîn pync a grunge y 1990au, ac mae ei gyrfa wedi rhychwantu pedwar degawd. Cododd Love i amlygrwydd fel prif leisydd y band roc amgen Hole, a ffurfiodd ym 1989. Tynnodd sylw'r cyhoedd i'w pherfformiadau byw penchwiban, heb ei ffrwyno a'i geiriau llawn gwrthdaro, ynghyd â'i bywyd personol hynod gyhoeddus yn dilyn ei phriodas â Kurt Cobain, blaenwr y band 'Nirvana'.

## Magwraeth
Fe'i ganed yn 'Ysbyty Coffa Saint Francis' yn San Francisco, California, yn blentyn cyntaf i'r seicotherapydd Linda Carroll (g. Risi) a Hank Harrison, cyhoeddwr a rheolwr ffordd y band *Grateful Dead*. Tad bedydd Love yw basydd a sylfaenydd y Grateful Dead, Phil Lesh. Datgelwyd yn ddiweddarach bod ei mam, a gafodd ei mabwysiadu adeg ei geni a'i magu gan deulu Eidalaidd-Catholig amlwg yn San Francisco, yn ferch fiolegol y nofelydd Paula Fox. Roedd hen-nain mamol Love, sef Elsie Fox, yn sgriptiwr-sgrin. Yn ôl Love, cafodd ei henwi ar ôl Courtney Farrell, prif gymeriad y nofel *Chocolates for Breakfast* gan Pamela Moore. Mae hi o dras Almaeneg, Ciwbaidd, Cymreig, Gwyddelig a Seisnig.

bawd|chwith|Courtney Love in Moscow, 2011.jpg|Love yn Moscfa, 2011

Treuliodd Love ei phlentyndod yn ardal Haight-Ashbury yn San Francisco tan ysgariad ei rhieni yn 1969, a sbardunwyd  gan honiadau ei mam fod ei thad wedi bwydo Courtney gydag LSD pan oedd yn fabi. Er iddo wadu'r honiad, dyfarnwyd mai ei mam yn unig ddylid ei magu.
bawd|upright=.9|dde|Ffoto ar gyfer marchnata *Straight to Hell*, 1986|alt=A woman posed for a photo staring into the camera

Cafodd Love blentyndod teithiol iawn, oherwydd swydd ei thad, ond fe’i magwyd yn bennaf yn Portland, Oregon, ac yn ei harddegau bu’n chwarae mewn cyfres o fandiau byrhoedlog. Treuliodd flwyddyn yn byw yn Nulyn a Lerpwl cyn dychwelyd i'r Unol Daleithiau lle cafodd ei chastio yn rhai o ffilmiau Alex Cox *Sid and Nancy* (1986) a *Straight to Hell* (1987).

Yn bedair ar ddeg oed, fe’i harestiwyd am ddwyn siop crys-T o Woolworths, [30] ac fe’i hanfonwyd i *Hillcrest Correctional Facility*, yn Salem, Oregon.

Mynychodd Love ysgol Montessori yn Eugene, lle cafodd drafferthion yn academaidd a chael trafferth gwneud ffrindiau. Cwblhaodd ei gradd mewn seicoleg ym Mhrifysgol Oregon. Yn 1983, cymerodd swyddi byrhoedlog yn gweithio fel dawnsiwr erotig yn Japan ac yn ddiweddarach yn Taiwan, ond cafodd ei alltudio ar ôl i'r llywodraeth gau'r clwb.

## Disgyddiaeth ddethol
* *Pretty on the Inside* (1991)
* *Live Through This* (1994)
* *Celebrity Skin* (1998)
* ''Nobody's Daughter* (2010)
* *America's Sweetheart'' (2004)

## Llyfryddiaeth
* 
* 
* 
* 

## Anrhydeddau
* 
Cadw lle i'r bot

## Cyfeiriadau
Categori:Genedigaethau 1964
Categori:Llenorion o'r Unol Daleithiau
Categori:Merched yr 20fed ganrif
Categori:Pobl o dras Wyddelig
Categori:Pobl o dras Gymreig
Categori:Pobl o dras Almaenig
Categori:Pobl o San Francisco, Califfornia